jkorsvik/nowiki_second_scrape_merged huggingface dataset:
Lars Hannibal Sommerfeldt Stoud Platou

Lars Hannibal Sommerfeldt Stoud Platou (født 2. september 1848 i Bergen, død 12. november 1923 i Kristiania) var en norsk lege og psykiater. 
Etter laud fra Bergen katedralskole i 1866 ble han cand.philos. 1867 og cand.med. i 1874.  Fra 1872 var han assistentlege på Gaustad Asyl. I 1874 var han skipslege på emigrantskipet D/S «Kong Sverre» som gikk til New York City.  Han var forøvrig utnevnt marinelege 1877 til 1881.Etter ett knapt års distriktsopphold i indre Møre og Romsdal 1875–1876 og noen måneder ved Rikshospitalet i Kristiania, var han fra 1876 til utgangen av 1880 bestyrer ved Rosenbergs asyl i Bergen.  Fra 1. januar 1881 var Platou reservelege ved Gaustad, og var tidvis dets bestyrer.  Han foretok også en lengre studiereise til europas asyler i 1881, med besøk til Østerrike (fire måneders opphold i Wien), Tyskland (en måned i Berlin), Sveits, Frankrike og England.
Stoud Platou ble 11. november 1882 tilsatt som direktør ved Eg Asyl i Kristiansand, etter at direktør Axel H. Lindboe ble kalt tilbake til Gaustad etter bare ett år. Platou bygde opp Eg sykehus fra en nyetablert institusjon med 45 ansatte og knappe 50 pasienter. Han hadde studert "asyler" i hele Europa, og viet hele resten av sin karriere til oppbyggingen på Eg.  Da Platou ga seg i 1920 hadde sykehuset 300 pasienter.  For alt dette hadde han i 1897 fått St. Olavs Orden (Ridder).
Han døde i 1923.  Lars var sønn av Carl Nicolai Stoud Platou (1809–1888) og Christence Dorothea Plade Nielsen (1817–1889). Faren var jurist og borgermester både i Kristiansand og i Bergen.  Søstera Valborg Platou (1839–1928) ble bibliotekar i Bergen. I 1878 hadde han Lars giftet seg i Ullensaker med kusinen, ho Karen Emilie (Mimi) Marie Platou (1852–1928) som var datter av jurist og revisjonsminister Frederik Christian Stoud Platou.

Se Platou for mer om farsslekta.


== Referanser ==
Thorvald Dahle

Thorvald Dahle (født 11. mai 1869, død av lungebetennelse 1. april 1929) var en norsk psykiater. Han ble utdannet i 1894, og ble fra 1904 direktør ved Akershus Amts sinnssykeasyl på Blakstad i Asker. En opprivende personalstrid, som også endte i rettsapparatet, motiverte Dahle til å søke seg bort i 1915.
Dahle ble direktør ved Rønvik Asyl i 1916, og han var deretter direktør ved Eg sykehus i Kristiansand fra 1920 til sin død i 1929. 


== Kilder ==
Michelsen, Paul Güttner og Ernst Pettersen. 1981. Eg sykehus 100 år, 1881-1981. Kristiansand, 1981.
Trygve Smith

Trygve Smith er navnet til flere personer:

Trygve Smith (lege) (1873–1960), norsk psykiater
Trygve Smith (ingeniør) (1880–1948), norsk bygningsingeniør og idrettsmann
Johan Peter Sommer

Johan Peter Sommer (født i Brevik 21. april 1902, død 2. juni 1983) var en norsk psykiater. Han tok medisinsk embetseksamen i 1930. Han var flere sesonger lege under hvalfangsten i Sørishavet, inntil han 1934 tok jobb på Ullevål sykehus. 
Han ble spesialist i psykiatri omkring 1936, og hospiterte på Valen sykehus. Han ble endelig direktør ved Eg asyl i Kristiansand i juli 1944, i turbulente tider etter at tyskerne hadde avsatt forgjengeren, Trygve Smith og beslaglagt tuberkuloseavdelingen. Han ble etter to år etterfulgt av Norges første kvinnelige overlege og sykehusdirektør – Antonette Helene Grønn Braarvig.


== Kilder ==
Michelsen, Paul Güttner og Pettersen, Ernst (1981): Eg sykehus 100 år, 1881-1981. Kristiansand
Antonette Helene Grønn Braarvig

Antonette Helene Grønn Braarvig (født 1901 i Lillesand, død 1987) var en norsk psykiater. Hun var Norges første kvinnelige overlege og sykehusdirektør, ved det psykiatriske Eg sykehus i Kristiansand fra 1946 til 1969.
Braarvig tok medisinsk embetseksamen i 1928 og ble assistentlege ved Rønvik sykehus fram til 1933, da hun ble lege ved Ullevål sykehus. Hun hadde deretter opphold både ved Rikshospitalet, Universitetes psykiatriske klinikk, og Rikshospitalet  i Oslo.
Den 1. juni 1946 ble hun utnevnt til første kvinnelige sykehusdirektør i Norge, ved Eg sykehus. Samme år hadde hun blitt godkjent spesialist i psykiatri etter studieopphold i Tyskland og Østerrike. Hun pensjonerte seg i barndomsbyen Lillesand etter 23 år ved Eg.
Under Braarvigs ledelse ble samtlige 86 lobotomiinngrep ved Eg sykehus foretatt.Antonette Braarvig var søster av forfatteren Hans Braarvig.


== Referanser ==
Rolf Holmboe

Rolf Holmboe (født 26. mars 1917 i Sørfold, død 25. desember 2006) var en norsk psykiater. Han tok medisinsk embetseksamen i 1946. Han var distriktslege i Meløy og vikarlege i Oslo, inntil han begynte i psykiatrien i 1956. Etter stillinger ved Gaustad sykehus og andre distriktssykehus startet han som overlege på mannsavdelingen ved Eg sykehus i Kristiansand i 1963.
Fra 1969 til 1972 var Holmboe administrerende overlege ved Eg sykehus.


== Referanser ==


== Kilder ==
Michelsen, Paul Güttner og Ernst Pettersen. 1981. Eg sykehus 100 år, 1881-1981. Kristiansand, 1981.
Flygegekkoer

Flygegekkoer er en slekt av gekkoer.
De fleste artene lever på Sundaøyene, men de finnes også i Indokina, og på Filippinene og Nikobarene. I likhet med mange andre dyr i regnskogene i dette området har de utviklet evnen til å glidefly fra tre til tre. De har skinnlapper langs kroppen, og en flat hale som gir økt bæreflate.


== Eksterne lenker ==
(en) Flygegekkoer i Encyclopedia of Life 
(en) Flygegekkoer i Global Biodiversity Information Facility 
(en) Flygegekkoer hos ITIS 
(en) Flygegekkoer hos NCBI 
(en) Kategori:Ptychozoon – bilder, video eller lyd på Wikimedia Commons 
Ptychozoon – detaljert informasjon på Wikispecies Lizards of Southeast Asia: Smooth-backed Gilding Gecko – Ptychozoon lionotum
I. Das & S. P. Vijayakumar (2009) New species of Ptychozoon (Sauria: Gekkonidae) from the Nicobar Archipelago, Indian Ocean Zootaxa 2095: 8–20
S. Pawar & S. Biswas (2001) First record of the smooth-backed parachute gecko Ptychozoon lionotum Annandale 1905 from the Indian mainland Asiatic Herpetological Research, Vol. 9, pp. 101–106
Artroskopi

Artroskopi er en form for operasjon eller inngrep, også kalt kikkhullsoperasjon.
Inngrepet gjøres med bedøvelse, ofte med full narkose. Ved hjelp av et spesielt lysrør ser legen inn i f.eks kneet og utfører inngrepet via små hull i huden rundt kneleddet. Det er vanligvis 2–4 hull, ca. 1 cm lange.


== Kneartroskopi ==


== Hofteartroskopi ==


== Skulderartroskopi ==
Artroskopiske inngrep kan utføres for behandling av flere sykdommer eller tilstander i skuldren, så som subacromial impingement, acromioclavicular osteoarthritis, rifter i rotatorkuffen, frozen shoulder, tendinose, partielle rifter i den lange biceps-senen, SLAP lesions og skulderdislokasjoner.


== Håndleddsartroskopi ==


== Spinalartroskopi ==
Europamesterskapet i curling for mikslag

Europamesterskapet i curling for mikslag var en curlingturnering for europeiske land, som ble arrangert hver høst fra 2005 til 2014. Turneringen ble erstattet av verdensmesterskapet i curling for mikslag etter Curling-EM 2014 for mikslag.


== Resultater ==


== Referanser ==


== Eksterne lenker ==
Offisielt nettsted
Sola Ryttersportklubb

Sola Ryttersportsklubb ble stiftet høsten 1993 i Sola kommune i Rogaland. Klubben arrangerer årlig Sola Open, et stevne som avvikles i juni. Banen er pyntes med fargerike sommerblomster som gjør rammen rundt dette arrangementet helt spesielt. Klubben holdt til på Snøde Hestesenter ved Hafrsfjord på Snøde ved Tananger. Klubben vokst til å bli en av de større i Rogaland.


== Eksterne lenker ==
Sola Ryttersportklubbs hjemmesider
Verkhojansk

Verkhojansk (russisk: Верхоя́нск) er en by i republikken Sakha i Russland. Den ligger ved elva Jana, nær polarsirkelen, rundt 650 km nord-nordøst for Jakutsk. Innbyggertall: 1 434 (folketelling 2002). Byen var dermed den tredje minste byen i Russland, kun større enn Magas og Tsjekalin.


== Historie ==
En kosakk-bosetning ble grunnlagt i 1638, 90 km sørvest for dagens by. I 1775 ble den flyttet til venstre bredd av elva Jana, for å gjøre skatteinnkreving enklere. Den fikk bystatus i 1817. Mellom 1860-tallet og 1917 ble byen brukt som et politisk eksilsted.


== Næringsliv og transport ==
Verkhojansk har en elvehavn, en flyplass, et depot for pelser, og er senter for et reindriftsområde. 


== Klima ==

Verkhojansk er hovedsakelig kjent for sine eksepsjonelt lave vintertemperaturer, med en gjennomsnittstemperatur i januar på -50° C. Byen ligger på det kaldeste området på den nordlige halvkule (også kjent som Stalins dødsring), og blir sammen med Ojmjakon ansett som den nordlige kuldepolen. Den laveste temperaturen som har vært registrert her var -67,8° C i 1892. Verkhojansks høyest registrerte temperatur om sommeren er 39°C, en temperaturforskjell på 107° C mellom høyeste og laveste. I januar 2006 kom temperaturen svært nær rekorden, da den nådde -66,7° C.
I dette området dannes ofte temperaturinversjoner om vinteren, hvor temperaturen stiger med høyden, i stedet for det motsatte som er vanlig.
Med hensyn til nedbør så har Verkhojansk lite totalt, med mindre enn 150 mm pr. år. Mesteparten kommer om sommeren og svært lite om vinteren, noe som er typisk for mange bosetninger med polarklima.


== Referanser ==
Bobby Jindal

Piyush «Bobby» Jindal (født 10. juni 1971 i Baton Rouge i Louisiana i USA) er en amerikansk politiker og guvernør i Louisiana (republikanerne).
Hans foreldre innvandret fra Indias Punjab-region ikke lenge før han ble født. Piyush var født i en hindu-familie, men konverterte til katolisismen mens han gikk på videregående skole. I 1991 ble han uteksaminert fra Brown University i Providence i Rhode Island, med grader i biologi og offentlig politikk. Deretter tok han en mastergrad i statsvitenskap ved Oxford University.
Han ble valgt til Representantenes hus i november 2004 som den andre indisk-amerikanske kongressmannen noensinne.I oktober 2007 ble han valgt som første guvernør i Louisiana siden 1873 som var ikke kaukasisk. Han tiltrådte i januar året etter. Det var andre gang han stilte i guvernørvalget i delstaten; første gang var i 2003, da han tapte for demokratenes kandidat, Kathleen Blanco.


== Referanser ==


== Eksterne lenker ==
(en) Offisielt nettsted 
(en) Bobby Jindal – kategori av bilder, video eller lyd på Commons 
(en) Bobby Jindal på Internet Movie Database 
(en) Bobby Jindal hos Rotten Tomatoes 
(en) Bobby Jindal på Twitter 
(en) Bobby Jindal på Facebook 
(en) Bobby Jindal på Instagram 
(en) Bobby Jindal på YouTube 
(en) Bobby Jindal hos Amerikas forente staters kongress' biografiske kartotek
Jomfrubur

Jomfrubur er et spesielt rom for ugifte kvinner, vanlig i middelalderen.  Ofte et lite og praktisk stabburslignede bygg som er bygget i laftet stil. I dag brukes jomfrubur om et ungpikeværelse.
Datatorg

Et datatorg eller datamarked (engelsk: data mart, DM) er et uttrekk av data fra en organisasjons database, vanligvis for et spesifikt formål eller emne, som distribueres for å dekke spesifikke forretningsfunksjoners behov. Datatorg er ofte trukket ut av dataene i et datavarehus, men i et datavarehus utformet etter nedenfra-og-opp-metoden vil datavarehuset dannes av unionen av organisasjonens datatorg. Sagt på en annen måte er et datatorg en struktur eller tilgangsmønster i datavarehusmiljøer brukt for å hente ut klientrettede data tilknyttet en enkelt avdeling som på den måten isolerer avdelingenes egne data.
US Open 1983 (tennis)

US Open 1983. US Open er en Grand Slam-turnering i tennis. US Open i 1983 ble arrangert i perioden 30. august til 11. september i Flushing Meadows i bydelen Queens i New York. Jimmy Connors beseiret Ivan Lendl i herrefinalen i single og Martina Navrátilová vant damefinalen over Chris Evert Lloyd. Navratilova vant også damedoublen sammen med Pam Shriver.


== Menn (single) ==


=== Kvartfinaler ===


=== Semifinaler ===


=== Finale ===


== Kvinner (single) ==


=== Kvartfinaler ===


=== Semifinaler ===


=== Finale ===


== Doublefinaler ==


== Eksterne lenker ==
ITF Menn, Kvinner
Inge Valen

Inge Magnar Valen (født 9. januar 1951) er en norsk tidligere fotballspiller  fra Stavanger.
Valen ble tatt opp i Viking-troppen i de gyldne 1970-årene da Viking Fotballklubb vant seriegull i 1972, 1973, 1974, 1975, 1979 og 1982, samt cup-gull i 1979. Valen ble kåret til årets midtbanespiller i 1974 av VG. Spilte aktivt for Viking frem til 1979. I dag er han oppmann for U-laget til Viking FK. Han har hatt flere verv i Viking fotballklubb, blant annet som styreformann. I 1974, samme dag som han sikret Viking fotballgull i årets serie, ble sønnen, den senere kjente komikeren og imitatoren Kristian Valen, født. I 1971 kom han til Viking fra Sportsklubben Jarl som hører til i bydelen Hillevåg i Stavanger.


== Referanser ==


== Eksterne lenker ==
(en) Inge Valen – Transfermarkt 
(en) Inge Valen – WorldFootball.net 
(en) Inge Valen – EU-Football.info 
(no) Inge Valen – Norges Fotballforbund
Hundsund grendesenter

Hundsund grendesenter (også kalt HUGS) ligger på Snarøya og består av en barnehage, ungdomsskole, skolerestaurant, miljøverksted, svømmehall, flerbrukshall, helårs fotballbane, samt isbane i vinterhalvåret. Grendesenteret ble åpnet i august 2008.

Det finnes også et annet grendesenter med skole like nord for Hundsund, som det ikke må forveksles med, nemlig Storøya grendesenter innenfor Forneburingen. Der flyttet Lysaker skole midlertidig inn etter en brann i 2010.
Bjørg Nakling var grendeleder på Hundsund fra oppstarten i august 2008 og frem til omorganiseringen i august 2010. Ved omorganiseringen ble grendesenteret delt opp i selvstendige enheter, med barnehage og ungdomsskole hver for seg.


== Hundsund ungdomsskole ==
Etter omorganiseringen av grendesenteret i august 2010, ble Hundsund ungdomsskole skilt ut som en egen enhet, på lik linje med de andre ungdomsskolene i Bærum kommune. Rektor fra august 2010 var Nina Fjeldheim. I april 2014 tok Hans-Marius Christensen over som rektor.
Skoleåret 2017/2018 hadde ungdomsskolen omtrent 300 elever, fordelt på 6 storklasser.Ungdomsskolen var landets første til å tilby en teknologifaglinje. Denne startet opp høsten 2011. Fra høsten 2012 blir Hundsund ungdomsskole en teknologiskole, med temabasert teknologiundervisning og bruk av «flipped classroom» («omvendt undervisning») i alle fag.


== Hundsund skolerestaurant ==
Hundsund grendesenter har landets første (og foreløpig eneste) skolerestaurant som serverer varm lunsj til elever og barnehagebarn. Menyen er variert og næringsrik, med fiskemåltid to ganger i uken, samt egen salatbar.
Det er Snarøya kvinne- og familielag som tok initiativ til skolerestauranten, og som står for driften av den.


== Referanser ==


== Eksterne lenker ==
(en) Hundsund grendesenter – kategori av bilder, video eller lyd på Commons 
Hundsund grendesenter wiki (HUGS.no)
Hundsund grendesenter
Hundsund skolerestaurant
TV-innslag om Hundsund grendesenter
TV2-innslag om Hundsund skolerestaurant
Smitte

Smitte er overføring av et smittestoff fra en organisme til en annen, enten direkte eller indirekte. Smitteoverføring kan forekomme uten at smittemottakeren blir syk. Mikroben har da etablert seg hos en vert uten å fremkalle infeksjon, og det er da snakk om bærertilstand. Dersom mikroben fremkaller symptomer, oppstår det en infeksjonssykdom. I tillegg til å betegne «sykdomsoverføring», kan ordet «smitte» også brukes om annet som sprer seg, påvirker og får innflytelse på omgivelsene, alt fra farger som smitter av til smitteeffekten når uønsket atferd blir omtalt og dermed brer om seg.


== Smittekjeden ==
Smitte kan settes opp skjematisk i smittesirkelen. Den består av
1. Smittekilde med en utgangsport
2. Et  smittestoff
3. Smittevei, da enten indirekte eller direkte.
4.Smittemottaker med en inngangsport.
1. Smittekilden er der smitten startet. Vanligvis er smittekilden et menneske, som er enten syk eller bærer. Dyr, insekter og forurenset mat og vann kan også være opphav til smitte. Utgangsporten er da der smitten kommer ut fra smittekilden. Ved dråpesmitte er for eksempel utgangsporten nese og munn.
2. Smittestoffet er mikrober, som kan deles i fire hovedgrupper: Virus, bakterier, sopp eller parasitt. Ulike smittestoffer vil ha forskjellige smittemåter og variende evne til å gi sykdom.
3. Smittevei er veien smittestoffet vil gå fra smittekilde til smittemottaker. Dette kan enten være direkte eller indirekte. Ved indirekte smittevei vil mikroben mellomlande mellom smittekilde og smittemottaker. For eksempel på en frukt som blir tatt på, og videre spist uten å blitt vasket. Direkte smittevei vil da være uten denne mellomlandingen, for eksempel ved at en forkjølet person nyser, og at smittedråper lander på slimhinnene til en annen person.
4. Smittemottaker er den som blir smittet. Smittestoffet kommer inn gjennom en inngangsport, som ofte er de naturlige kroppsåpningene, som munn, nese eller urinveier. Inngangsporten kan også være sår eller rifter i hud og slimhinner.


== Å bryte smittesirkelen ==
Infeksjonssykdommer kan forebygges ved å bryte smittesirkelen. Å bryte en smittesirkel vil si å sette inn tiltak for å slippe at smitten går fra smittekilde til smittemottaker. 
1. Smittekilde: Ved å dekke til utgangsporten slik at smitten ikke kan spres, eller isolere smittekilden vekk fra mulige smittemottakere. Personen som er smittekilde kan også behandles så smittestoffet blir drept, noe som kalles sanering.
3. Smittevei: Ved å stoppe veien smittestoffet bruker fra smittekilde til smittemottaker. God håndhygiene bidrar til å blokkere smitteveier.
4. Smittemottakeren : Her er det viktig å hindre smittestoffet i å angripe smittemottaker, for eksempel ved å dekke til inngangsporten, isolere smittemottakeren eller ved å gi smittemottaker økt motstandskraft, for eksempel gjennom vaksiner.


== Se også ==
Smittebærer
Smittevernloven
Fjellsrud skole

Fjellsrud skole er en ungdomsskole på Fjellhamar i Lørenskog kommune med omkring 350 elever. Den var Lørenskogs andre ungdomsskole og sto ferdig til skolestart høsten 1967, men plassmangel gjorde at tilbygg ble nødvendig i 1972. I 2004 ble skolen rehabilitert og halvveis ombygget. Skolen disponerer Fjellhamarhallen som ligger ved siden av skolen. Fjellhamarhallen er en hall med tilbud diverse fritidsaktiviteter, det er også der skolen har gym og eventuelt andre aktiviteter. Fjellsrud skole har adresse Marcus Thranes vei 83. Skolen har fire klasser på hvert årstrinn. Skolen tilbyr spansk, tysk og fransk som fremmedspråk, samt engelsk fordypning. Skolen har sterk satsing på bruk av digitale verktøy, som blant annet tavler i undervisningen, med SmartBoard i alle klasserom og fremtidige nettbrett. Rektor er Lena Solholt. Skolen har over 50 ansatte og flesteparten som begynner på Fjellsrud kommer fra barneskolen Fjellhamar skole som er Norges største barneskole.


== Eksterne lenker ==
Fjellsrud skole
https://lokalhistoriewiki.no/wiki/Fjellsrud_skole
Kempton Park

Kempton Park er en by i Ekuruleni bykommune, Gauteng, Sør-Afrika. Kemton Park ligger øst for byen Johannesburg, og utgjør en del av Stor-Johannesburg.  Næringslivet består av produksjon av jernbanedeler, Kempton Park er også sete for Johannesburgs internasjonale flyplass OR Tambo internasjonale lufthavn.
Aleksandrovsk (Perm kraj)

Aleksandrovsk (russisk: Алекса́ндровск) er en by i Perm kraj i Russland. Den ligger ved elva Lytva (ei sideelv til Kama) rundt 150 km nordøst for Perm. Innbyggertall: 16 231 (folketelling 2002), 20 073 (folketelling 1989).
Den ble grunnlagt i 1783, I 1929 fikk den status som bymessig bosetning, og bystatus ble innvilget i 1951. 


== Eksterne lenker ==
Nettsted for Aleksandrovsk (russisk)
Den gamle Mester

Den gamle Mester er et dikt av Jørgen Moe, som omhandler det store eiketreet på Krødsherad prestegård, hvor han selv bodde fra 1853 til 1863 som kapellan til Olberg kirke og de andre annekskirkene i Sigdals soknekall.
Diktet ble først trykket i samlingen, At hænge paa Juletræet. Nogle faa Digte (1855). Denne ble fire år senere gjenutgitt under tittelen En liden Julegave. Gammelt og Nyt (1860, eg. 1859), med ny, utvidet utgave i 1863. Det er eiketreet selv som veileder og viser nødvendigheten av å bygge på «den ene trofaste Grund». Moe forklarer i diktet at det er treets ordning mellom rotsystem og topp, som gjør den stand til å ride stormene av:

I dette diktet er det tydelig at Moe ikke betrakter naturen som skjønnhet alene, men fokuserer på hvor sinnrikt og gjennomtekt det hele er tilordnet fra Skaperens hånd. Naturen er et Guds under og bærer av allmenngyldig kunnskap og sannhet. Den naturlige, Gudeskapte verden kan veilede og virke forbilledlig. Guds skaperverk i naturen synes altså vel egnet til å vekke ulike former for religiøs ettertenksomhet i hverdagen.
Den norske komponisten Gunnar Gjerstrøm (1891–1951) har satt melodi til diktet.


== Noter ==
Turmarsj

Turmarsj er en form for sport hvor man går arrangerte turer. I Norge er turmarsjene arrangert av Norges Turmarsjforbund sentralt, og en rekke turmarsjforeninger lokalt.
Det er ingen konkurranse, tidtaking eller vinnere. For å delta må man betale en deltakeravgift som varierer fra 20 til litt over 100 NOK, avhengig av om man kun ønsker IVV-stempel i kilometer/deltakerbeviset eller medalje i tillegg til IVV-stempel. Distansene man går varierer fra 5 til over 20 km, og terrenget varierer mellom asfalt i sentrumsgater, landeveier, skog og fjell. 
I tillegg til datofestede arrangement finnes også 

Permanente Vandringer. løyper som kan gås året rundt
Rundvandringer - et knippe løyper som tilsammen blir en vandring rundt omkring i samme kommune og gir ett deltakerstempel pr 20 km samt alle tilbakelagte km når den er fulført.
Toppturer


== Eksterne lenker ==
Norges Turmarsjforbund
Bernhard Lund

Bernhard Oliver «Benna» Lund (født 16. april 1910 i Oslo, død 27. juni 1969 i Stavanger) var en norsk fotballspiller som spilte på landslaget og i Viking Fotballklubb fra 1927 til 1940. I løpet av karrieren i Viking spilte han 211 kamper og satte ballen i mål 62 ganger. Lund var sportsredaktør, senere journalist i Stavanger Aftenblad (1945-1968), polititjenestemann (1936 – 1940). Lund hadde vervet som formann i Stavanger Journalistlag 1963-1967, og var varamedlem til landsstyret i Norsk Journalistlag (NJ). Medlem av Norges fotballforbunds styre 1960-1965.
Bernhard Lund, Reidar Kvammen og Arthur Kvammen var de første spillerne som representerte Viking på det øverste landslagsnivået, i 1933 mot Tyskland. Lund skrev den første historieboken om Viking fotballklubb og flere sanger om klubben. Han var med styret i Viking og styret til Norsk Fotballforbund (1960-1965). Æresmedlem i Viking. Benna Lund skrev "Viking-sangen".
Bernhard Lund var i yngre år en meget allsidig idrettsmann. Blant annet ble han to ganger Norgesmester i boksing.
Lund var politimann i Stavanger da krigen brøt ut 9. april 1940. Sammen med politibetjent Alf Endsjø arresterte han mannskapet på tyske Roda. De førte 40 menn tilbake til politistasjonen, bare for å oppdage at tyskerne hadde overtatt. Lund drev med motstandsarbeid under krigen. I likhet med sin lagkamerat og politikollega Reidar Kvammen ble Lund satt i fangeskap på Grini. I maidagene 1945 var han med på å overta politistasjonen i Møllergata fra nazistene, sammen med Olav Ravndal og Thorleif Karlsen.
Etter krigen byttet Lund yrke. Han overtok jobben som sportsredaktør fra sin bror Fridtjhov Lund i Stavanger Aftenblad. Bernhard Lund var interessert i mye annet enn sport. Han skrev bokanmeldelser, petiter og om samfunnet ellers. Hans mange artikler om krigen ble samlet i et 124 siders hefte: "Det hendte i Rogaland - Blad fra heimefrontens saga". Bidragsyter i boka "På tokt med Norges landslag". Redaktør av boka "Idrettslaget Viking historie 1899-1963" og "Riskafjord A/S 50 år 1913-1963".


== Referanser ==


== Eksterne lenker ==
(en) Bernhard Lund – Transfermarkt 
(en) Bernhard Lund – WorldFootball.net 
(en) Bernhard Lund – EU-Football.info 
(no) Bernhard Lund – Norges Fotballforbund